b'\n_START_ARTICLE_\nStojan Po\xc5\xbear\n_START_SECTION_\n\xc5\xbdivljenjepis\n_START_PARAGRAPH_\nRodil se je v Mariboru. _NEWLINE_V Mariboru je obiskoval osnovno \xc5\xa1olo in \xc5\xa1tiri razrede realne gimnazije, dokler ni bil leta 1941 z dru\xc5\xbeino izseljen v Trst. _NEWLINE_Po vrnitvi v Maribor je leta 1945 opravil te\xc4\x8daj za u\xc4\x8ditelja. Pou\xc4\x8deval je v Prekmurju, na Vrhniki in na Notranjskem. Leta 1950 je vpisal \xc5\xa1tudij zgodovine na vi\xc5\xa1ji pedago\xc5\xa1ki \xc5\xa1oli.\n_START_SECTION_\nDru\xc5\xbebeno delovanje\n_START_PARAGRAPH_\nPo kon\xc4\x8danem \xc5\xa1tudiju je najprej deloval kot prosvetni delavec v ob\xc4\x8dini Maribor Tabor, nato pa kot politi\xc4\x8dni delavec na okrajnem komiteju ZKS. Po razpustitvi okrajev je od leta 1965 do 1967 delal kot strokovni sodelavec na CK ZKS v Ljubljani. _NEWLINE_Leta 1967 je bil imenovan za podpredsednika za prosveto in kulturo na ob\xc4\x8dini Maribor._NEWLINE_Leta 1972 postal predsednik skup\xc5\xa1\xc4\x8dine ob\xc4\x8dine Maribor. Dol\xc5\xbenost je opravljal do leta 1974, ko je zaradi zdravstvenih te\xc5\xbeav odstopil. _NEWLINE_Leta 1965 je postal \xc4\x8dlan uredni\xc5\xa1kega odbora Revije Dialogi. _NEWLINE_Bil je direktor Radia Maribor.  _NEWLINE_Leta 1987 je za svoje zasluge prejel Listino mesta Maribor.'